କଳାକାରମାନେ କାମ ନପାଇ ଘରେ ବସି ରହିଛନ୍ତି । ଦୀର୍ଘ ୭ମାସରୁ ଊର୍ଦ୍ଧ୍ୱ ସମୟ ବସିବା ପରେ ଶେଷରେ ନିଜସ୍ୱ ଉଦ୍ୟମରେ ଏକ କମ୍ପାନି ଗଢ଼ିଛନ୍ତି ।
ଯାହାର ନାଁ ଦେଇଛନ୍ତି ଜେକେ ୨- ଯାତ୍ରା କଳାକାର କର୍ମଚାରୀ କମ୍ପାନି । ଏହି କମ୍ପାନି ମସଲା, ବଡ଼ି, ଧୂପକାଠି ଓ ସୋରିଷ ତେଲ ପ୍ରସ୍ତୁତ କରି ସେହି ଜେକେ ୨ ନାଁରେ ବଜାରକୁ ଛାଡ଼ିବ ।
ଯାହା ଆୟ ହେବ ତାହା ନିୟୋଜିତ କଳାକାର ଓ କର୍ମଚାରୀମାନେ ନେବେ । ସେଥିପାଇଁ ଓଡ଼ିଶାର ଶିଳ୍ପ ସଂଘର ଅଧ୍ୟକ୍ଷ ଡ. ଶରତ ଚନ୍ଦ୍ର ସାହୁଙ୍କ ମାର୍ଗଦର୍ଶନରେ ବାଲେଶ୍ୱର ଠାରେ ଏହି କମ୍ପାନି ଉଦଘାଟିତ ହୋଇଯାଇଛି ।
ଏହି କାର୍ଯ୍ୟକ୍ରମରେ ଓଡ଼ିଶା ଯାତ୍ରା କଳାକାର କର୍ମଚାରୀ ସଂଘର ସଦସ୍ୟ ଦୈତାରୀ ପଣ୍ଡା, ଆର୍ କେ ହୀରାଲାଲ, ବାପି ପଣ୍ଡା, ଗୌର ଦାସ, ସୁବାସ ବେହେରା ଓ ୫୦ରୁ ଊଦ୍ଧ୍ୱର୍ ଯାତ୍ରା କଳାକାର ଯୋଗ ଦେଇଥିଲେ ।
ମୁଖ୍ୟ ଅତିଥି ଭାବେ ଅବସରପ୍ରାପ୍ତ ଡିଆଇସି ଜେନେରାଲ ମ୍ୟାନେଜର ହରିହର ଜେନା ଯୋଗ ଦେଇଥିଲେ ।
ଏହି ଜେକେ ୨ କମ୍ପାନି ନିଜସ୍ୱ ଉତ୍ପାଦିତ ଗୁଣାତ୍ମକ ଦ୍ରବ୍ୟ ପ୍ରସ୍ତୁତ କରି ଓଡ଼ିଶାର ଘରେ ଘରେ ପହଞ୍ଚାଇବାକୁ ଲକ୍ଷ୍ୟ ରଖିଛି ।
ଭୁବନେଶ୍ୱର, ଅକ୍ଟୋବର ୨୪(ଲୋକାଲ ୱାୟାର): ନାରୀ ଦେବୀ ରୂପରେ ଅନ୍ୟାୟ, ଅଧର୍ମ, ଅତ୍ୟାଚାରକୁ ଅତିକ୍ରମ କରି ସମାଜରେ ଧର୍ମ ସଂସ୍ଥାପନ କରିବ ।
ଦୁଷ୍ଟଜନକୁ ବିନାଶ କରି ସନ୍ଥଜନଙ୍କୁ ପାଳନ କରିବ । ସେଥିପାଇଁ ଏହାର ଶୀର୍ଷକ ରହିଛି 'ରାମେଶ୍ୱରୀଃ ନାରୀ ଜୀବନର କଥା ଓ ଗାଥା ।
ଅନ୍ୟ ଅର୍ଥରେ ଏହାର ଆହ୍ୱାନ ରହିଛି 'ନେଭର୍ ବିଫୋର୍, ନେଭର୍ ଏଭର୍, ଏକ୍ରସ୍ ଦ ସାଇନ୍' ।
ଏବେ ମହାମାରୀ କରୋନା ଯୋଗୁ ସବୁକିଛି ଠପ୍ । ସୁଟିଂ ବି ବନ୍ଦ । ତେଣୁ ନିୟମ ଓ କଟକଣା ମାନି ଆମ ଟିଭି ତରଫରୁ ଏହିଭଳି ସ୍ଥିରଚିତ୍ର ପ୍ରସ୍ତୁତ ହୋଇଛି ।
ଯାହା ନାରୀ ସଶକ୍ତିକରଣ ବିଷୟକ ଡକୁ୍ୟମେଣ୍ଟାରୀ । ଦଶହରା ଅବସରରେ ମହିଷାମର୍ଦ୍ଦିନୀ ମା' ଦୁର୍ଗାଙ୍କ ସ୍ତୁତି କରିବାରେ ଏକ ପ୍ରୟାସ ମାତ୍ର ।
ଏଥିରେ ମୁଖ୍ୟ ଭୂମିକାରେ ଅଭିନୟ କରିଛନ୍ତି ରାମେଶ୍ୱରୀ ରାଓ ଓରଫ୍ ପୂଜା । ସେ ନିଜ ଚରିତ୍ରକୁ ବେଶ୍ ଜୀବନ୍ତ ଓ ବାସ୍ତବ କରିଛନ୍ତି, ଯାହା ସ୍ଥିରଚିତ୍ରରୁ ବାରି ହୋଇପଡ଼େ ।
ତାଙ୍କ ସହିତ ଲିପୁନ୍ ଓ ଅକ୍ଷୟ ଅଭିନୟ କରିଛନ୍ତି । ଏହାର କାହାଣୀ ପରିକଳ୍ପନା କରିଛନ୍ତି ଲିଙ୍କନ ପଟେଲ ।
ପ୍ରଯୋଜନା କରିଛନ୍ତି ପ୍ରଣୟ ଜେଠୀ, ନିର୍ଦ୍ଦେଶନା ଦେଇଛନ୍ତି ସଞ୍ଜୟ କୁମାର ଦାଶ, ଚିତ୍ର ଉତ୍ତୋଳନ କରିଛି ଇମେଜ ଡିଜାଇନ୍ ଫଟୋଗ୍ରାଫି ।
ଭୁବନେଶ୍ୱର, ଅକ୍ଟୋବର ୨୦(ଲୋକାଲ ୱାୟାର): ପ୍ରସିଦ୍ଧ ଓଡ଼ିଶୀ ନୃତ୍ୟଶିଳ୍ପୀ ତଥା କୋରିଓଗ୍ରାଫର୍ ଶାଶ୍ୱତ ଯୋଶୀଙ୍କ ନୂଆ ଗେଟଅପ୍ ।
ସବୁବେଳେ ପାରମ୍ପରିକ ହସ୍ତକଳା ଓ ହସ୍ତତନ୍ତରେ ପ୍ରସ୍ତୁତ ପୋଷାକ ପିନ୍ଧି ଝଲସୁଥିବା ଏହି ନୃତ୍ୟଶିଳ୍ପୀ ଏବେ ନିଜକୁ ଆଉ ଏକ ନୂଆ ଲୁକ୍ ଦେଇ ଚର୍ଚ୍ଚା ସାଉଁଟି ଚାଲିଛନ୍ତି ।
ଜୀସାର୍ଥକ ଡିଆଇଡି ସୁପର୍ ମମ୍ସ ମଞ୍ଚରେ ବିଚାରକ ଭୂମିକାରେ ବସି ସର୍ବଦା ନୂଆ ଲୁକ୍ ପାଇଁ ସମସ୍ତଙ୍କ ଦୃଷ୍ଟି ଆକର୍ଷଣ କରି ଚାଲିଥିବା ଶାଶ୍ୱତ ଏବେ ପୁଣି ସେହିଭଳି କିଛି ଲୁକ୍ ରେ ନଜର ଆସିଛନ୍ତି ।
ହ୍ୟାଣ୍ଡଲୁମରେ ପ୍ରସ୍ତୁତ ସ୍ୱତନ୍ତ୍ର ଧରଣର ପୋଷାକ ସହିତ ମୁଣ୍ଡରେ ବେଣୀ ପକାଇଛନ୍ତି । ଏନେଇ ସେ ନିଜର ଇନଷ୍ଟାଗ୍ରାମ୍ ରେ କିଛି ଫଟୋ ଅପଲୋଡ୍ କରିଛନ୍ତି ।
ସେଥିରେ ସେ ଉଲ୍ଲେଖ କରିଛନ୍ତି, ସେ ଏହି ଲୁକ୍ ପାଇଁ ଗନ୍ଧର୍ବ ଏବଂ ମୁନୀଋଷିଙ୍କଠାରୁ ପ୍ରେରିତ ହୋଇଛନ୍ତି । ଏଥିପାଇଁ ତାଙ୍କ ଟିମ୍ ତାଙ୍କୁ ବିଶେଷ ମାତ୍ରାରେ ସହଯୋଗ କରିଛନ୍ତି ।
ଯେଉଁଥିପାଇଁ ସେ ଓଡ଼ିଶାର ପରମ୍ପରା ସାଙ୍ଗକୁ ସବୁବେଳେ କଳା, ସଂସ୍କୃତି, ସାହିତ୍ୟ ଓ ଐତିହ୍ୟର ପ୍ରଚାର, ପ୍ରସାର କରି ଆସିଛନ୍ତି ।
ସେ ନୃତ୍ୟରେ ହେଉ କି ନିଜ ବେଶ ପୋଷାକରେ । ଏମିତିକି ସେ ଯେଉଁ ମାସ୍କ ପିନ୍ଧିଛନ୍ତି ସେଥିରେ ବି ହସ୍ତତନ୍ତର ଛାପ ରହିଛି ।
ଭୁବନେଶ୍ୱର, ଅକ୍ଟୋବର ୨୦(ଲୋକାଲ ୱାୟାର): ମା' ଆସୁଛନ୍ତି । ବରଷକ ପରେ ପୁଣି ମା'ଙ୍କ ଆଗମନ ହୋଇଛି ଧରାପୃଷ୍ଠକୁ । ମହାମାରୀ କରୋନାରେ ବିପର୍ଯ୍ୟସ୍ତ ବିଶ୍ୱ ତ୍ରାହି ତ୍ରାହି ଡାକୁଥିଲାବେଳେ ମା'ଙ୍କ ଆସିବା ସମସ୍ତଙ୍କୁ ଆଶ୍ୱସ୍ତି ଦେଇଛି ।
ଦଶହରା ପୂର୍ବରୁ ମା' ଦୁର୍ଗେ ଦୁର୍ଗତିନାଶିନୀଙ୍କ ନବଦିନାତ୍ମକ ପୂଜା ତଥା ଷୋଡ଼ଶ ଉପଚାର ପୂଜା ବିଧିମୁତାବକ ଆରମ୍ଭ ହୋଇଛି । ସେହି ପର୍ବକୁ ପାଳନ କରି ବ୍ରତ ରଖିଛନ୍ତି ଆମ ଓଲିଉଡର ଆଗଧାଡ଼ିର ଦୁଇ ନାୟିକା ।
ଅଭିନେତ୍ରୀ ବର୍ଷା ପ୍ରିୟଦର୍ଶିନୀ ଓ ଅଭିନେତ୍ରୀ ଅର୍ଚ୍ଚିତା ସାହୁ । ଦୁହେଁ ନୂତନ ବସ୍ତ୍ର ପରିଧାନ ସାଙ୍ଗକୁ ମା'ଙ୍କ ଆରାଧନାରେ ବ୍ୟସ୍ତ ରହିଛନ୍ତି ।
ବର୍ଷା ଘରେ ମା' ଭବାନୀଙ୍କ ପୂଜା କରୁଥିଲାବେଳେ ଅର୍ଚ୍ଚିତା ଶାଢ଼ୀକୁ ମ୍ୟାଚିଂ ମାସ୍କ ପିନ୍ଧି ସମସ୍ତଙ୍କୁ ଦୁର୍ଗାପୂଜାର ଶୁଭେଚ୍ଛା ସହ କରୋନା ବିରୋଧରେ ଲଢ଼େଇ ପାଇଁ ସଚେତନ କରିଛନ୍ତି । ଏଥିସହ ମା'ଙ୍କ ଶରଣାପନ୍ନ ହୋଇ ତାଙ୍କରି ଆରାଧନା କରିବାକୁ କହିଛନ୍ତି ।
ଭୁବନେଶ୍ୱର, ଅକ୍ଟୋବର ୧୩(ଲୋକାଲ ୱାୟାର): ଓଲିଉଡର ଯୁବ ଅଭିନେତା ସ୍ୱରାଜ ବାରିକ । କେତେବେଳେ ସେ ନାୟକ ତ କେତେବେଳେ ପୁଣି ଲେଖକ ।
ସୋସିଆଲ୍ ମିଡିଆରେ ବିଭିନ୍ନ ପ୍ଲାଟଫର୍ମରେ ସର୍ବାଧିକ ସମୟ ବ୍ୟସ୍ତ ରହୁଥିବା ଏବଂ ଚର୍ଚ୍ଚା ସାଉଁଟୁଥିବା ଷ୍ଟାର୍ ହେଲେ ସ୍ୱରାଜ ।
ତାଙ୍କ ସିନେମା ଯେମିତି ହିଟ୍ ସେ ବି ଏ କ୍ଷେତ୍ରରେ ସେମିତି ହିଟ୍ । ସେ କ'ଣ ଦି'ପଦ ଲେଖିଦିଅନ୍ତି, ତାକୁ ହଜାର ହଜାର ଦର୍ଶକ ଲାଇକ୍, ସେୟାର ସହ କମେଣ୍ଟ ଦେବାକୁ ଭୁଲନ୍ତି ନାହିଁ ।
ତାଙ୍କ ଲେଖା ବେଶ୍ ମନଛୁଆଁ । ସବୁଠୁ ମଜାଦାର କଥା ହେଲା ସେ କେତେବେଳେ କ'ଣ ଲେଖନ୍ତି ତାହା ଦେଖିବାର ଅଛି ।
ସବୁବେଳେ ନିଜର ମନର ଭାବନାକୁ ବ୍ୟକ୍ତ କରିବାକୁ ଯାଇ ନିଚ୍ଛକ ସତ କଥାକୁ ଅତି ସହଜ ଏବଂ ସରଳ ଭାବରେ ସେ ଲେଖି ଆସୁଛନ୍ତି । ଗତ କିଛି ଦିନ ହେବେ ତାଙ୍କର ଏ ଧାରା ଆରମ୍ଭ ହୋଇଛି ।
ଏହାକୁ ସମସ୍ତେ ପ୍ରଶଂସା କରିବା ପରେ ତାଙ୍କ ଖୁସି ଦ୍ୱିଗୁଣ ହୋଇଯାଇଛି । ସେଥିପାଇଁ ସେ ଲେଖି ଚାଲିଛନ୍ତି । ଏବେ ସେମିତି କିଛି ଲେଖିଛନ୍ତି, 'ପରିବର୍ତ୍ତନର ପରିଭାଷା ନିଜ ମଧ୍ୟରେ ଲିପ୍ତ ।
ଯେ ପର୍ଯ୍ୟନ୍ତ ନିଜ ମନପ୍ରାଣ ଚାହିଁନି ସେ ପର୍ଯ୍ୟନ୍ତ ଯିଏ ଯେତେ ଚେଷ୍ଟା କରିଲେ ମଧ୍ୟ ଅନ୍ତଃ ପରିବର୍ତ୍ତନ ଅସମ୍ଭବ ।' କେବଳ ଏତିକି ନୁହେଁ ଏହିପରି ଅନେକ କଥା ଲେଖିଚାଲିଛନ୍ତି ସେହି କିଛି ମନର କଥା...ରେ ।
ଯଦି ଆଗକୁ ବି ତାଙ୍କର ଏହି କଥାକୁ ପଢ଼ିବାକୁ ଚାହୁଁଛନ୍ତି ତେବେ ତାଙ୍କୁ ଫଲୋ କରନ୍ତୁ ।
ଭୁବନେଶ୍ୱର, ଅକ୍ଟୋବର ୧୩(ଲୋକାଲ ୱାୟାର): ଆସନ୍ତା ୧୮ତାରିଖ ରବିବାର ସନ୍ଧ୍ୟା ସାଢ଼େ ୬ଟାରେ ୱାର୍ଲ୍ଡ ଟିଭି ପ୍ରିମିୟରରେ ତରଙ୍ଗ ଟିିଭିରେ ଦେଖିବେ ଭରପୂର ମଜା ସହିତ କମେଡି ତଡ଼କା ଲଗା ନୂଆ ଓଡ଼ିଆ ଚଳଚ୍ଚିତ୍ର 'ଲକିର ଲକଡାଉନ୍ ଲଭଷ୍ଟୋରୀ' ।
ସିନେମାର ଟ୍ରିଂ ଟ୍ରିଂ ଗୀତ ରିଲିଜ୍ ହୋଇ ଜବରଦସ୍ତ ସମର୍ଥନ ପାଇ ଦର୍ଶକୀୟ ଆଦୃତି ଲାଭ କରିଛି ।
ଏବେ ସେହି ଗୀତ ସହିତ ପୂଜା ପାଳିବାକୁ ସେଲିବ୍ରେଟିଙ୍କ ସହ ଆରମ୍ଭ ହୋଇଛି ଟ୍ରିଂ ଟ୍ରିଂ ଚ୍ୟାଲେଞ୍ଜ ।
ସିନେମାରେ ଲିଡ୍ ରୋଲରେ ଅଛନ୍ତି ସବ୍ୟସାଚୀ ଓ ତମନ୍ନା । ଅନ୍ୟମାନଙ୍କ ମଧ୍ୟରେ ବବି ମିଶ୍ର, ପପୁ ପମପମ୍, ପ୍ରଦୁ୍ୟମ୍ନ ଲେଙ୍କା, ତୃପ୍ତି ସିହ୍ନା, ଜୀବନ ପଣ୍ଡା, ତ୍ରିଭୁବନ ପଣ୍ଡା, ଚୌଧୁରୀ ଜୟପ୍ରକାଶ ଦାସ, କୁନାଲ, ସୋମୁ, ରବି ମିଶ୍ର, ମାନସ ମିଶ୍ର ଓ ନିରଞ୍ଜନ ପ୍ରମୁଖ କଳାକାର ରହିଛନ୍ତି ।
ଏହାର କାହାଣୀ, ସଂଳାପ ଲେଖିବା ସାଙ୍ଗକୁ ଚିତ୍ରନାଟ୍ୟ ପ୍ରସ୍ତୁତ କରିଛନ୍ତି ଦେବୀଦତ୍ତ ମହାନ୍ତି । ନିର୍ଦ୍ଦେଶନା ଦେଇଛନ୍ତି ଅଶୋକ ପତି ।
ଗୀତଗୁଡ଼ିକୁ ସୁନ୍ଦର ସ୍ୱର ସହ ସଙ୍ଗୀତରେ ସଜାଇଛନ୍ତି ମେଲୋଡି ମାଷ୍ଟର୍ ଅଭିଜିତ୍ ମଜୁମଦାର୍ । ଗୀତ ସହ ତାଳ ଦେଇ ନୃତ୍ୟ ସଂଯୋଜନା କରିଛନ୍ତି କୋରିଓଗ୍ରାଫର ଅମିତ୍ ନାୟକ ।
ଲାଇନ୍ ପ୍ରଡୁ୍ୟସର୍ ଭାବେ ଦେବୀପ୍ରଭା ପାତ୍ର, କାର୍ଯ୍ୟନିର୍ବାହୀ ପ୍ରଡୁ୍ୟସର୍ ଭାବେ ତ୍ରିଭୁବନ ପଣ୍ଡା, ମୁଖ୍ୟ ନିର୍ବାହୀ ପ୍ରଡ଼ୁ୍ୟସର୍ ଭାବେ ଦେବୀଦତ୍ତ ମହାନ୍ତି, କ୍ରିଏଟିଭ୍ ହେଡ୍ ରଞ୍ଜନ ଶତପଥୀ ସହଯୋଗ କରିଛନ୍ତି । ପୂର୍ବରୁ ସିନେମାଟି କେବଳ ଟିଭିରେ ରିଲିଜ୍ ହୋଇସାରିଛି ।
ଭୁବନେଶ୍ୱର, ଅକ୍ଟୋବର ୬(ଲୋକାଲ ୱାୟାର): ଗଞ୍ଜାମ ଜିଲ୍ଲାର ହିଞ୍ଜିଳିକାଟୁରେ ନିର୍ମିତ ହୋଇଥିବା କ୍ଷୁଦ୍ର ଚଳଚ୍ଚିତ୍ର 'ଅଭିଳାଷ' ଫ୍ରାନ୍ସର କାନ୍ ଅନ୍ତର୍ଜାତୀୟ ଚଳଚ୍ଚିତ୍ର ମହୋତ୍ସବରେ ପ୍ରଦର୍ଶିତ ହେବାକୁ ମନୋନୀତ ହୋଇଛି ।
ହିଞ୍ଜିଳିକାଟୁର ନୃତ୍ୟକଳା ଅନୁଷ୍ଠାନ 'ନୃତ୍ୟମ' ନିଦେ୍ର୍ଦଶକ ଗୁରୁ କୃଷ୍ଣଚନ୍ଦ୍ର ସାହୁଙ୍କ ଦ୍ୱାରା ନିଦେ୍ର୍ଦଶିତ ଏହି ଚଳଚ୍ଚିତ୍ରଟିକୁ ଜୁରୀ ମାନେ ଶେଷ ପର୍ଯ୍ୟାୟରେ ମନୋନୀତ କରିଛନ୍ତି ।
ହିଞ୍ଜିଳିର ଯୁବ କଳାକାରମାନେ ଏଥିରେ ଅଭିନୟ କରିଥିବା ବେଳେ ମୁଖ୍ୟ ଭୂମିକାରେ ଅଛନ୍ତି ଛାତ୍ର ଶିବାଜୀ ଦାସ ।
ଶ୍ରୀ ସାହୁ ଏ ସମ୍ପର୍କରେ କହିଛନ୍ତି, ପ୍ରଦର୍ଶିତ ହେବା ପାଇଁ ମନୋନୀତ ୮୨ଟି ଚଳଚ୍ଚିତ୍ରରୁ ଭାରତରୁ ୪ଟି ସିନେମା ଯାଇଛି ।
କୋଭିଡ୍-୧୯ ଲକଡାଉନ୍ ଉପରେ ଆଧାରିତ ଏହି ଚଳଚ୍ଚିତ୍ରଟି ପୂର୍ବରୁ ବେଙ୍ଗଲ୍ ଲକଡାଉନ୍ ଅନଲାଇନ୍ ଫିଲ୍ମ ଫେଷ୍ଟିଭାଲରେ ଶ୍ରେଷ୍ଠ ସାମାଜିକ ବାର୍ତ୍ତା ସିନେମା ବିଭାଗରେ ଏହା ପୁରସ୍କୃତ ହୋଇଥିଲା ।
ଭୁବନେଶ୍ୱର, ଅକ୍ଟୋବର ୪(ଲୋକାଲ ୱାୟାର): ଆକାଶ ବାଣୀ ବାରିପଦା । କୁଡମୀ ଝୁମର ସଙ୍ଗୀତ ପରିବେଷଣ କରୁଛନ୍ତି କଳାକାର ସମନାଥ୍ ମହାନ୍ତ ।
ବଲିଆର୍ କତୋଲୀଲା ଦେଖବି କଲିତେ....କରୋନାର ଡରେତେ..ଲୁକେଥାକ ଘରେର ଭିତରେ...ଗାଡ଼ିଘଡ଼ା ବନ୍ଦ ହୋଇଲୋ..ଲକଡାଉନ୍ କରେ ଦିଲୋ.. କତଲୋକ ରହିଲୋ ବିଦେଶେ.. କରୋନାର ଡରେତେ...ଗୀତର ଚର୍ଚ୍ଚା ଏବେ କଟକ ଆକାଶବାଣୀ କେନ୍ଦ୍ରରୁ ବାହାରି ସୀମା ସରହଦ ଡେଇଁଲାଣି । ଆଉ ରାଜ୍ କଲାଣି ପ୍ରତିଟି ଓଡ଼ିଆ ଦର୍ଶକଙ୍କ ହୃଦୟରେ ।
ରବିବାର ୟୁ-ଟୁ୍ୟବରେ ମୁକ୍ତି ଲାଭ କରିଛି କୁହୁ ସିନେ ଫ୍ଲିକ୍ସ ପକ୍ଷରୁ ତାପସ୍ ସରଘରିଆଙ୍କ କ୍ଷୁଦ୍ର ପ୍ରାମାଣିକ ଚଳଚ୍ଚିତ୍ର 'ଇସ୍..ମାର୍ଟ' । ଶୁଭେନ୍ଦୁ କୁମାର ସାହୁଙ୍କ ପ୍ରଯୋଜନାରେ ନିର୍ମିତ ଏହି ଚଳଚ୍ଚିତ୍ରର କାହାଣୀ, ନିଦେ୍ର୍ଦଶନା ତାପସ ସରଘରିଆ ଦେଇଛନ୍ତି ।
୧୨ ମିନିଟ୍ ୧୦ ସେକେଣ୍ଡର ଏହି ଚଳଚ୍ଚିତ୍ର ବାସ୍ତବିକ୍ ନବେ ଦଶକର ମାଲଗୁଡି କଥା ମନେ ପକାଇଦେବା ନିଶ୍ଚିତ ।
ଚଳଚ୍ଚିତ୍ରରେ କରୋନା, ମାସ୍କ, ମୋଦି ସରକାରଙ୍କ ଆଦବ କାଇଦା, କରୋନା କଟକଣା ଆଦିକୁ ଅତି ସୁନ୍ଦର ଭାବେ ଉପସ୍ଥାପିତ କରିବାର ପ୍ରୟାସ କରାଯାଇଛି ।
ଏଥିରେ ଅଭିନୟ କରିଥିବା ପ୍ରତିଟି କଳାକାର ପ୍ରଥମ ଥର ପାଇଁ କ୍ୟାମେରା ଆଗରେ ନିତଜୟ ଅଭିନୟର ପରାକାଷ୍ଠା ଦେଖାଇଥିବା ବେଳେ ଏଥିରେ ଉତ୍ତର ଓଡ଼ିଶାର ଭାଷାକୁ ବ୍ୟବହାର କରାଯାଇଛି ।
ମାସ୍କ କିଣା ବିକାକୁ ନେଇ ଆରମ୍ଭ ହୋଇଛି ଚଳଚ୍ଚିତ୍ରର କାହାଣୀ । ଯେଉଁଥରେ ଦୁଇ ଶିଶୁ କଳାକାର ମାସ୍କ ନ ପିନ୍ଧିଲେ କିପରି କରୋନା ହେବ ସେ ବାବଦରେ କଥୋପକଥନ କରୁଥିବା ବେଳେ ବିଗବି ଅମିତାଭ ବଚ୍ଚନ ବି କରୋନା କବଳରୁ ବର୍ତ୍ତି ପାରିନଥିବା କହିଛନ୍ତି ।
ଅତି ସାଧାରଣ କଥାବସ୍ତୁକୁ ନେଇ ଯଦିଓ ଚଳଚ୍ଚିତ୍ର ଗତିଶୀଳ ହୋଇଛି ତଥାପି ଏଥିରେ ସାଧାରଣ ଲୋକଙ୍କ କଥାବାର୍ତ୍ତାକୁ ଖୁବ୍ ସୁନ୍ଦର ଢଙ୍ଗରେ ଦେଖାଇବାର ପ୍ରୟାସ କରାଯାଇଛି ।
କରୋନା ଯୋଗୁଁ ଗ୍ରାମାଞ୍ଚଳରେ ସୃଷ୍ଟି ହୋଇଥିବା ପରିସ୍ଥିତିର ନିଚ୍ଛକ ପ୍ରତିଛବି ହେଉଛି ଚଳଚ୍ଚିତ୍ର ଇସ୍ ମାର୍ଟ ।
ଏଥିରେ କରୋନା ମହାମାରୀ ଯୋଗୁଁ କିପରି ସ୍କୁଲ ବନ୍ଦ, ସ୍ମାର୍ଟ ଫୋନ୍ କପରି ସ୍କୁଲର ସ୍ୱରୂପ ପାଲଟିଛି, ମୋବାଇଲ୍ ଫୋନ୍ କିଣିବା ପାଇଁ ଜଣେ କିପରି ନିଜର ଘରର ଅତ୍ୟାବଶ୍ୟକ ସାମଗ୍ରୀ ବିକ୍ରି କରୁଛି ସେସବୁ ଦେଖାଯାଇଛି । ଏଥିରେ ଗ୍ରାମାଞ୍ଚଳର କଳାକାରମାନଙ୍କୁ ଅଭିନୟ କରିବାର ଏକ ସୁନ୍ଦର ପ୍ଲାଟଫର୍ମ ମିଳିଛି ।
ଚଳଚ୍ଚିତ୍ରରେ ତରୁଣ ସରଘରିଆ, ମିତା ସରଘରିଆ, ବିଶ୍ୱଜିତ୍ ବେହେରା, ଅନ୍ତର୍ଯ୍ୟାମୀ ସରଘରିଆ, ମିନତୀ ସରଘରିଆ, ବୈକୁଣ୍ଠ ଦତ୍ତ, ରୂପା ଖିଲାର, ଶିଶୁ କଳାକାର ଅମନଦିପ ଓ ଲିଟନ୍ ପ୍ରମୁଖ ଅଭିନୟ କରିଛନ୍ତି । ଚଳଚ୍ଚିତ୍ରଟି ମୟୂରଭଞ୍ଜ ଜିଲ୍ଲାର ଖୁଣ୍ଟା ବ୍ଲକ୍ ଶିମିଳିପାଳ ସ୍ଥିତ ତାଡକା ଗାଁରେ ସୁଟିଂ କରାଯାଇଛି ।
ଚଳଚ୍ଚିତ୍ରର ଆରମ୍ଭରୁ ଶେଷ ଯାଏଁ ବାଜୁଥିବା କୁଡମୀ ସଙ୍ଗୀତ କରୋନାର ଡରେତେର ପ୍ରତିଟି ସଂଳାପରେ ସ୍ପଷ୍ଟ ଭାବେ ଉଦଭାସିତ ହୋଇଥିଲା କରୋନା ଯାତନାର କାହାଣୀ ।
ଏହି ଚଳଚ୍ଚିତ୍ରର ଏଡିଟିଂ ରାଜେଶ ଦାସ କରିଥିବା ବେଳେ ସାଉଣ୍ଡ ଡିଜାଇନିଂର ଦାୟିତ୍ୱ ତୁଲାଇଥିଲେ ଆଜେଶ୍ ମିଶ୍ର । ଏଥିରେ ଝୁମର ସଙ୍ଗୀତ ପରିବେଷଣ କରିଥିଲେ ସୋମନାଥ ମହାନ୍ତ ।
ଭୁବନେଶ୍ୱର, ସେପ୍ଟେମ୍ବର ୨୭(ଲୋକାଲ ୱାୟାର): ନିର୍ଦ୍ଦେଶକ ନିରଞ୍ଜନ ବେହେରାଙ୍କ ନୂଆ ଚଳଚ୍ଚିତ୍ର 'ତୋ ପାଇଁ କିଛି ବି'ର ଶୁଭ ମହୁରତ୍ ନିକଟରେ ଅନୁଷ୍ଠିତ ହୋଇଯାଇଛି ।
ଏଥିରେ ନାୟକ ଅମ୍ଲାନ ଥିବାବେଳେ ନାୟିକା ସାଜିଛନ୍ତି ରିୟା । ପୁଣିଥରେ ପରଦାରେ ଦୁହିଁଙ୍କ ଯୋଡ଼ି ଜମିବାକୁ ଯାଉଛି ।
ପୂର୍ବରୁ ରିୟାଙ୍କୁ ନେଇ ନିର୍ଦ୍ଦେଶକ ନିରଞ୍ଜନ 'ପ୍ରେମ୍ ପାଇଁ ମହାଭାରତ'ରେ ସୁଯୋଗ ଦେଇଥିଲେ ।
ଏବେ ପୁଣି ଥରେ ତାଙ୍କୁ ନେଇଛନ୍ତି । ମା' ପାଣ୍ଡବାଶୁଣୀ ଏଣ୍ଟରଟେନମେଣ୍ଟର ପ୍ରଥମ ଅବଦାନରେ ନିର୍ମିତ ଏହି ସିନେମାରେ ସ୍ୱର ସଂଯୋଜନା କରିଛନ୍ତି ଗୁଡଲି ରଥ ।
କାହାଣୀ, ଚିତ୍ରନାଟ୍ୟ, ସଂଳାପ ଓ ନିର୍ଦ୍ଦେଶନାରେ ନିଜେ ନିରଞ୍ଜନ ରହିଛନ୍ତି ।
ହାସ୍ୟ ରସ ଓ ସୁମଧୁର ସଙ୍ଗୀତକୁ ନେଇ ସମୃଦ୍ଧ ଏହି ଚିତ୍ରର କାହାଣୀ ମୌଳିକ ବୋଲି ଦାବି କରିଛନ୍ତି ନିର୍ଦ୍ଦେଶକ ।
ଖୁବଶୀଘ୍ର ଏହାର ସୁଟିଂ ଆରମ୍ଭ ହେବାକୁ ଯାଉଥିବା ପ୍ରଯୋଜନା ସଂସ୍ଥା ପକ୍ଷରୁ ସୂଚନା ମିଳିଛି ।
ଭୁବନେଶ୍ୱର, ସେପ୍ଟେମ୍ବର ୨୪(ଲୋକାଲ ୱାୟାର): ଦୀର୍ଘଦିନର ବ୍ୟବଧାନ ପରେ ରୁପେଲି ପରଦାକୁ ଫେରୁଛନ୍ତି ଓଲିଉଡର ଡ୍ରିମଗାର୍ଲ ପ୍ରିୟା ଚୌଧୁରୀ । ଏଥର କିନ୍ତୁ ଭିନ୍ନ ଏକ ଭୂମିକାରେ ତାଙ୍କୁ ଦେଖିବାକୁ ମିଳିବ ।
ଚଳଚ୍ଚିତ୍ରର ନାୟିକା ସାଜିବା ସହ ପ୍ରଯୋଜିକାର ଗୁରୁଦାୟିତ୍ୱ ମଧ୍ୟ ସେ ବହନ କରିଛନ୍ତି । ମଞ୍ଜରୀ ଟିଭି ପ୍ରସ୍ତୁତ ଏହି ଚଳଚ୍ଚିତ୍ରର ନାଁ ରହିଛି 'ପାରୋ ହେଟସ୍ ଦେବଦାସ' ।
ପ୍ରିୟାଙ୍କ ବିପକ୍ଷରେ ନାୟକ ଅଛନ୍ତି ବବି ମିଶ୍ର । ଅନ୍ୟାନ୍ୟ ଭୂମିକାରେ ପିଣ୍ଟୁ ନନ୍ଦ, ଶ୍ରୀଜିତ୍, ସିମ୍ରନ୍, ବିଦୁସ୍ମିତା, ରବି ମିଶ୍ର, ହୃଷୀ ଓ ମନସ୍ୱିନୀ ପ୍ରମୁଖଙ୍କୁ ଦେଖିବାକୁ ମିଳିବ ।
ଏହି ଚଳଚ୍ଚିତ୍ରର ନିର୍ଦ୍ଦେଶନା ଦେଉଛନ୍ତି ଷ୍ଟାଇଲିସ୍ ମେକର୍ ଅଶୋକ ପତି । ଦର୍ଶକଙ୍କ ଚାହିଦାକୁ ଆଖିରେ ରଖି ସମୟୋପଯୋଗୀ ଚଳଚ୍ଚିତ୍ର ଭେଟିଦେବାରେ ପ୍ରତିଥର ସେ ସଫଳ ସାବ୍ୟସ୍ତ ହୋଇଛନ୍ତି ।
୨୦୦୯ରେ ସେହି ଅଶୋକ ପତିଙ୍କ ନିର୍ଦ୍ଦେଶିତ 'ଡ୍ରିମଗାର୍ଲ' ଚଳଚ୍ଚିତ୍ର ଜରିଆରେ ପ୍ରିୟାଙ୍କ ଏଣ୍ଟ୍ରି ହୋଇଥିଲା ଓଲିଉଡରେ ।
ପରେ ପରେ 'ଦିଲ୍ ତତେ ଦେଇଚି', 'ବାଇଶି ପାହାଚେ ଖେଳିବ ମୀନ', 'ହିରୋ', 'ଚାନ୍ଦିନୀ ଆଇ ମିସ୍ ୟୁ', 'ଗୁଡ୍ ବୟ', 'ରୁମକୁ ଝୁମାନା', 'ପାରିବେନି କେହି ଅଲଗା କରି' ଆଦି ଚଳଚ୍ଚିତ୍ରରେ ନିଜର ବଳିଷ୍ଠ ଅଭିନୟ ମାଧ୍ୟମରେ ସେ ନିଜକୁ ଓଲିଉଡର ଜଣେ ଆଗଧାଡ଼ିର ନାୟିକା ଭାବେ ପ୍ରତିଷ୍ଠିତ କରିପାରିଥିଲେ ଏବଂ ଓଡ଼ିଆ ଦର୍ଶକଙ୍କ ହୃଦୟରେ ଡ୍ରିମଗାର୍ଲ ସାଜିଥିଲେ ।
ତେବେ ପରବର୍ତ୍ତୀ ସମୟରେ ବିବାହ ବନ୍ଧନରେ ବାନ୍ଧି ହୋଇ ରୁପେଲି ପରଦାଠୁ ଦୂରେଇ ଯାଇଥିବା ପ୍ରିୟାଙ୍କ ପ୍ରତ୍ୟାବର୍ତ୍ତନ ଓଲିଉଡ ତଥା ତାଙ୍କ ଅଗଣିତ ପ୍ରଶଂସକଙ୍କ ପାଇଁ ଏବେ ସବୁଠୁ ବଡ଼ ଖୁସି ଖବର ।
ପଛୁଆ ଅଞ୍ଚଳରେ ଚାଲୁଥିବା ଯୋଜନାର ଢାଞ୍ଚାଗତ ପରିବର୍ତ୍ତନର ଆବଶ୍ୟକତା (ଅଭିମତ)
ପଶ୍ଚିମ ଓଡ଼ିଶା ବିକାଶ ପରିଷଦ" ଗତ କିଛି ମାସ ହେବ ଅଧିକ କ୍ରିୟାଶୀଳ ହୋଇଥିବା ଖୁସିର ବିଷୟ, ମାତ୍ର ଏହାର ଢାଞ୍ଚାରେ ଅନେକ ପରିବର୍ତ୍ତନ ଓ ଆହୁରି କିଛି ପ୍ରଶାସନିକ ଆବଶ୍ୟକତା ରହିଛି ।
ଉତ୍କଳୀୟ ପରମ୍ପରାରେ ପରିପୁଷ୍ଟ ନୃତ୍ୟ ଓ ସଂସ୍କୃତିର ବିଭିନ୍ନ ଦିଗରେ ପ୍ରଚାର ଓ ପ୍ରସାର ନିମନ୍ତେ ନିଷ୍ଠାପର ଉଦ୍ୟମର ଆବଶ୍ୟକତା ରହିଛି ।
କେବଳ ରାଜ୍ୟ ଭିତରେ ନୁହେଁ ରାଜ୍ୟ ବାହାରେ ମଧ୍ୟ ଏହାର ପରିବ୍ୟାପ୍ତ ହେବା ଯାଞ୍ଚନୀୟ ।
କୋଭିଡ-୧୯ ନିୟନ୍ତ୍ରଣ ଓ ମୁକାବିଲାରେ ଦେଶର ଶୀର୍ଷ ଦୁଇଟି ରାଜ୍ୟ ମଧ୍ୟରେ ଥିବାରୁ କେନ୍ଦ୍ର ସରକାର ଓଡ଼ିଶାକୁ ପ୍ରଶଂସା କରିଛନ୍ତି ।
କୋଭିଡ-୧୯ ସଙ୍କଟକୁ ସଫଳ ଭାବେ ମୁକାବିଲା କରିଥିବା କେରଳ ଓ ଓଡ଼ିଶାକୁ ବିଶ୍ୱ ଅର୍ଥନୈତିକ ଫୋରମ ପ୍ରଶଂସା କରିଛି ।
ଶବହେବାକୁ ଭାବିଥିଲେ, ଏବେ ଶବକୁ ସାଥୀ କରିଛନ୍ତି ସାଥୀ ଋତୁରାଣୀ (ସ୍ୱତନ୍ତ୍ର)
ଏମିତି ଜଣେ ମହିଳା ହେଲେ ଋତୁରାଣୀ ସେନାପତି । ନିଜ ଘର ବାଲେଶ୍ୱର ହୋଇଥିଲେ ବି ରହୁଛନ୍ତି ପୁରୁଣା ଭୁବନେଶ୍ୱର ଅଞ୍ଚଳରେ ।
ଅନ୍ୟ ଝିଅମାନଙ୍କ ଭଳି ସେ ବି ସ୍ୱପ୍ନ ଦେଖିଥିଲେ । ବିବାହ କରିବେ, ସ୍ୱାମୀ, ପରିବାର, ପିଲାମାନଙ୍କ ସହ ସମୟ କାଟିବେ ।
ସଂଗ୍ରହାଳୟର ସମୃଦ୍ଧ ତାଳପତ୍ର ପାଣ୍ଡୁଲିପି ଗ୍ୟାଲେରିରେ ୨୭ଟି ବିଷୟରେ ୨୦ ହଜାରରୁ ଅଧିକ ପାଣ୍ଡୁଲିପି ସ୍ଥାନ ପାଇଛି ।
ସେହିପରି ପ୍ରତ୍ୱତତ୍ତ୍ୱ ବିଭାଗରେ ଖ୍ରୀଷ୍ଟପୂର୍ବ ତୃତୀୟ ଶତାବ୍ଦୀରୁ ଆରମ୍ଭ କରି ମଧ୍ୟଯୁଗ ଶେଷ ପର୍ଯ୍ୟନ୍ତ ବିଭିନ୍ନ ସମୟର ସ୍ଥାପତ୍ୟ ତିନିଟି ବିରାଟ ହଲରେ ପ୍ରଦର୍ଶିତ ହେଉଛି ।
କେହି କାହାକୁ ଦେଖା ନହୋଇପାରିଲେ କ'ଣ ହେଲା କିନ୍ତୁ ମେରି ଖ୍ରୀଷ୍ଟମାସ୍ କହିବାକୁ ଭୁଲି ନାହାନ୍ତି ।
ଖାସ୍ କରି ବଡ଼ଦିନ ପୂର୍ବରୁ ଆମ ଓଲିଉଡର ତାରକାମାନେ ପ୍ରଶଂସକଙ୍କୁ ମେରି ଖ୍ରୀଷ୍ଟମାସ୍ କହି ବଡ଼ଦିନର ଶୁଭେଚ୍ଛା ଓ ଶୁଭକାମନା ଜଣାଇଛନ୍ତି ।
